**Οδηγός για μεταπτυχιακούς φοιτητές**

**Τμήματος Επικοινωνίας και ΜΜΕ**

**Εθνικού και Καποδιστριακού Πανεπιστημίου Αθηνών**

Το Τμήμα Επικοινωνίας και Μέσων Μαζικής Ενημέρωσης (ΕΜΜΕ) του Εθνικού και Καποδιστριακού Πανεπιστημίου Αθηνών (ΕΚΠΑ) ανήκει στη Σχολή Οικονομικών και Πολιτικών Επιστημών (ΟΠΕ) και στεγάζεται στο Γρυπάρειο Μέγαρο (Σοφοκλέους 1). Τα μαθήματα γίνονται στον 1ο, 2ο και 3ο όροφο του κτηρίου επί της Σοφοκλέους 1.

Η Γραμματεία εξυπηρετεί τους μεταπτυχιακούς φοιτητές Δευτέρα έως Παρασκευή 9:00-15:00 στο γραφείο 104 (Σοφοκλέους 1, 1ος όροφος). Γραμματέας του ΠΜΣ είναι η κ. Φωτεινή Σκεντέρη (τηλ. Επικοινωνίας: 210 3689457, ηλεκτρονική διεύθυνση: secr@media.uoa.gr)

Στη διαδικτυακή διεύθυνση <http://www.media.uoa.gr/> μπορείτε να βρείτε όλες τις πληροφορίες που αφορούν στο Τμήμα (διδακτικό και διοικητικό προσωπικό, στοιχεία επικοινωνίας, δομή Τμήματος, Εργαστήρια, κλπ.)

Στη διεύθυνση

<http://www.media.uoa.gr/grads/graduateprograms/comunication_media.html>

μπορείτε να αναζητήσετε πληροφορίες για το ΠΜΣ καθώς και τον **Εσωτερικό Κανονισμό Λειτουργίας** του.

Είναι σημαντικό να παρακολουθείτε τις ανακοινώσεις των διδασκόντων και της Γραμματείας, οι οποίες αναρτώνται στον **Πίνακα Ανακοινώσεων** στη διεύθυνση

<https://eclass.uoa.gr/modules/announcements/?course=MEDIA254>

Υπάρχει η δυνατότητα να λαμβάνετε ενημέρωση μέσω email για όλες τις ανακοινώσεις με μια απλή εγγραφή στη συγκεκριμένη σελίδα και θα σας συνιστούσαμε να το κάνετε, ώστε να μην χάνετε καμία ανακοίνωση.

Η **βιβλιοθήκη** της Σχολής στεγάζεται στο κτήριο επί της οδού Αιόλου 42-44 & Κολοκοτρώνη και μπορείτε να την αναζητήσετε στο facebook (Βιβλιοθήκη Σχολής ΟΠΕ).

Με την εγγραφή σας, λαμβάνετε έναν **αριθμό μητρώου** (ΑΜ), ο οποίος σχηματίζεται ως εξής: 7983 20ΧΧ ΧΧΧΧΧ

(κωδικός Τμήματος ΕΜΜΕ) (χρονολογία εγγραφής στο Τμήμα) (πενταψήφιος προσωπικός αριθμός)

Χρησιμοποιώντας τον ΑΜ σας και τον αριθμό του δελτίου ταυτότητάς σας εγγράφεστε στις ηλεκτρονικές υπηρεσίες του ΕΚΠΑ, δημιουργώντας έναν λογαριασμό στην διεύθυνση

<https://webadm.uoa.gr>

Όταν ολοκληρώσετε την εγγραφή σας, θα πρέπει να προσκομίσετε την αίτηση που θα δημιουργηθεί από το σύστημα στη Γραμματεία για να υπογραφεί και να σφραγιστεί, ώστε στη συνέχεια να σταλεί με fax στο Κέντρο Λειτουργίας και Διαχείρισης Δικτύου από το οποίο θα λάβετε τους κωδικούς σας.

Για να εκδώσετε την ακαδημαϊκή σας ταυτότητα (πάσο) επισκέπτεστε τη διεύθυνση <http://academicid.minedu.gov.gr>. Εκτός από το όνομα χρήστη (με τη μορφή smeΧΧΧΧΧΧ), θα χρειαστεί να ανεβάσετε μια φωτογραφία σε ψηφιακή μορφή. **Προσοχή**: η φωτογραφία πρέπει να είναι **τύπου αστυνομικής ταυτότητας**, διαφορετικά δεν θα εγκρίνεται από τη Γραμματεία.

Παράλληλα θα πρέπει να εγγραφείτε στην πλατφόρμα **eclass.uoa.gr**,ώστε να έχετε πρόσβαση στο υλικό που αναρτούν οι διδάσκοντες για τα μαθήματα που παρακολουθείτε.